stanford-oval/wikipedia huggingface dataset:
Luettelo televisiosarjan Kauniit ja rohkeat henkilöistä
Spencer > Bill Spencer Jr

Bill on liikemies joka omistaa 49% Spencer Publications -yrityksestä, muotilehdestä ja tv-kanavasta. Karen Spencer omistaa 50 % yrityksestä ja Katie Logan Spencer 1 %. Bill osti Forrester Creationsin ja meni naimisiin Katie Loganin kanssa. Steffy sai Billin myymään Forrester Creationsin takaisin Forrestereille. Billillä on kolme lasta, aikuiset pojat Liam Spencer ja Wyatt Fuller, sekä vauvaikäinen Will Spencer Katien kanssa. Lisäksi Billin käly Brooke odotti tälle lasta, mutta sai keskenmenon. Billin isä oli Bill Spencer, Sr. Karen Spencer, ja edesmennyt Caroline Spencer Forrester, ovat Billin sisaria. Caroline Spencer on Billin sisarentytär. Ollessaan naimisissa Katien kanssa, Billillä oli suhde Brooken kanssa. Saatuaan selville, Katie erosi Billistä ja kaappasi Karenin avulla Spencer Publicationsin toimitusjohtajan paikan itselleen.
Spencer > Katie Logan Spencer

Katie on Brooke ja Donna Loganin nuorin sisar. Katie Logan työskenteli aiemmin Forresterilla PR-vastaavana. Katie seurusteli Nick Maronen kanssa, mutta he erosivat ja Katie tutustui liikemies Bill Spenceriin ja he alkoivat seurustella ja menivät kihloihin ja naimisiin. Bill Spencer sai vallattua Forrester Creationsin itselleen ja teki Katiesta toimitusjohtajan. Katie ja Bill saivat pojan, William Logan "Will" Spencerin. Katie ja Bill olivat pitkään yhdessä, kunnes Bill petti Katiea tämän sisaren Brooken kanssa. Tämän tultua julki Katie jätti Billin ja sai avioerossa 1 % Billin Spencer Publications -yrityksestä. Billin sisaren Karenin avustuksella Katiesta tuli Spencerin toimitusjohtaja. Nykyään Bill on taas toimitusjohtaja.
Spencer > Liam Spencer

Liam tuli Los Angelesiin etsimään isäänsä, joka paljastui Billiksi. Liam on nyt töissä isänsä firmassa Spencer Publicationsissa. Liamilla ja Amberilla oli vipinää, jonka jälkeen Amber huijasi odottavansa Liamille lasta. Marcus paljastui kuitenkin lapsen isäksi. Liam on syvästi rakastunut Hope Loganiin, ja he ovat kihloissa. Hope ja Liam erosivat väärinkäsitysten vuoksi, ja Steffy huijasi itsensä naimisiin Liam Spencerin kanssa. Lopulta he erosivat ja Hope ja Liam yrittivät jälleen mennä naimisiin, mutta Steffy paljasti olevansa Liamille raskaana. Nyt Steffyn lähdettyä Pariisiin ja jätettyä Liamin keskenmenon jälkeen Liam on palannut yhteen tosirakkautensa Hopen kanssa. Kaupunkiin saapunut Wyatt Fuller paljastui Liamin velipuoleksi. Myöhemmin Liam meni naimisiin Steffyn kanssa ja jossain vaiheessa He alkoivat odottaa lasta mutta he erosivat koska Steffy oli pettänyt Liamia Billin kanssa. Myöhemmin Steffy synnytti tyttären jonka nimeksi tuli Kelly. Steffy adoptoi lapsen, joka paljastui myöhemmin olevan Hopen ja Liamin kuolleeksi luultu tytär, Beth Logan.
Spencer > Will Spencer

Will on Katien ja Billin poika.
Spencer > Wyatt Spencer

Wyatt on Bill Spencerin ja Quinn Fullerin poika. Hope näki tämän alasti suihkussa metsässä, jonka jälkeen Hope kaatui metsässä, ja mies pelasti tämän. Myöhemmin Wyatt jäljitti Hopen ja pyysi tätä treffeille. Hope huomasi Wyattilla olevan samanlainen miekkakoru kuin Billillä ja Liamilla, ja paljastuikin, että korun suunnitellut Quinn ja Bill olivat nuoruudenrakastettuja ja Bill on Wyattin isä. Quinn on tiennyt asiasta koko ajan, mutta halusi suojella Wyattia Spencerin perheeltä, ja ei pidä nyt Hopesta tämän sekaannuttua heidän asioihin. Wyatt on ollut naimisissa Hopen Loganin ja Steffy Forresterin kanssa. Hän on myös seurustellut Sally Spectran kanssa. Nykyään hän seurustelee nuoruudenrakastettunsa Flon kanssa.
Spencer > Deacon Sharpe

Deacon on Hopen biologinen isä ja Bridgetin ex-mies. Deacon oli naimisissa Quinn Fullerin kanssa, mutta he erosivat. Deacon yritti humalassa murhata Quinnin, mutta Ridge esti tämän ja Deacon joutui vankilaan.
Avant ja Douglas > Maya Avant

Maya on näyttelijä ja Dayzeen vanha ystävä. Maya ja Dayzee tutustuivat nuorina, kun he molemmat asuivat kaduilla. Dayzee on myös ollut syyttömänä vankilassa. Maya saapui Dayzeen kahvilaan kohtaamaan tämän ja vaati saada tietää, missä hänen vauvansa on. Maya antoi aikoinaan synnyttämänsä vauvan adoptoitavaksi, ja Dayzee kertoi lopulta Mayalle että vauva on kuollut. Myöhemmin paljastui, että Maya on transsukupuolinen, eikä vauva voinut olla hänen. Tästä toivuttuaan Maya ihastui Rick Forresteriin, jota luuli aluksi kodittomaksi. Rick seurusteli kuitenkin aluksi Caroline Spencerin kanssa, mutta jätti tämän ja aloitti suhteen Mayan kanssa. Mustasukkainen Caroline järjesti Mayan ja Carterin samaan websarjaan, jotta näille tulisi suhde. Maya oli naimisissa Rick Forresterin kanssa ja he saivat yhdessä lapsen. Mayan sisko, Nicole toimi parin sijaissynnyttäjänä. Maya ja Rick saivat näin tyttären, jonka nimeksi he antoivat Lizzy. Maya ja Rick erosivat 2019.
Avant ja Douglas > Nicole Avant

Nicole on Mayan sisko. Nicole oli aikaisemmin naimisissa Zenden kanssa. Nicole asuu nykyään Euroopassa. Nicole toimi sijaissynnyttäjänä Mayalle ja Rickille.
Avant ja Douglas > Pamela "Pam" Douglas

Pamela on edesmenneen Stephanie Forresterin sisar, joka inhoaa Loganin perhettä. Pamela oli kihloissa Brooken, Katien ja Donnan isän Stephen Loganin kanssa, mutta he erosivat. Tämän jälkeen Pam ihastui Nick Maroneen. Nykyään Pamela työskentelee Forresterilla sihteerinä yhdessä Donna Loganin kanssa. Pam oli hetken ihastunut Ericiin. Nykyään Pamela seurustelee Charlien kanssa.
Walton, Forrester ja Leigh > Carter Walton

Lakimies Carter ilmestyi sarjaan tapaamaan adoptioveljeään Marcusta. Myöhemmin hän tapasi Mayan, ja ihastui tähän. Mayalla oli jo kuitenkin tunteita Rick Forresteria kohtaan. Carter on myös aloitteleva näyttelijä, ja Caroline järjesti tämän Mayan kanssa samaan websarjaan, jotta heille tulisi vipinää.
Walton, Forrester ja Leigh > Marcus Walton Forrester

Donna Loganin ja Justin Barberin biologinen, avioton lapsi. Teini-ikäinen äiti antoi pojan adoptoitavaksi heti tämän syntymän jälkeen. Adoptoitiin Texasiin.Tuli aikuisena Los Angelesiin etsimään juuriaan. Löysi äitinsä Donna Loganin.
Eric Forrester adoptoi ottolapsekseen. Kohtasi myös biologinen isänsä, juristi Justin Barberin. Hän on nykyään naimisissa Dayzee Leighin kanssa.
Walton, Forrester ja Leigh > Dayzee Leigh Forrester

Alkujaan rikkinäisessä perheessä kasvanut nainen, joka asui kodittomana Los Angelesin Skid Row -alueen kaduilla ja asuntoloissa. Naimisissa Marcus Walton Forresterin kanssa.
Sergei Karjakin

| Sergei Karjakin |
| --- | --- |
 Karjakin vuonna 2018.
Henkilötiedot
Koko nimi:  Sergei Karjakin
Syntynyt: 12. tammikuuta 1990 (ikä 34) Simferopol, Ukrainan SNT, Neuvostoliitto
Kansalaisuus:   venäläinen
Shakinpelaaja
Titteli:  suurmestari
Elo-luku:  2 759 (tammikuussa 2014) FIDE:n listan sijoitus 10.
Aiheesta muualla
t.me/karjakinchess
Sergei Aleksandrovitš Karjakin (ven. Сергей Александрович Карякин, ukr. Сергій Олександрович Карякін, Serhi Oleksandrovytš Karjakin, s. 12. tammikuuta 1990 Simferopol) on venäläinen (alkujaan ukrainalainen) shakinpelaaja.
Karjakinista tuli nuorin shakin suurmestari 12 vuoden ja 7 kuukauden ikäisenä 20. elokuuta 2002. Samana vuonna hän toimi silloisen FIDE:n maailmanmestari Ruslan Ponomarovin avustajana.
Vuonna 2004 Bilbaossa pelattiin kolmen tietokoneen ja kolmen suurmestarin otteluturnaus. Karjakin oli ainoa, joka onnistui voittamaan pelin tietokonetta vastaan. Hänen kukistamansa ohjelma oli nimeltään Deep Junior.
Vuonna 2007 Karjakin pääsi semifinaaleihin FIDE:n maailman cupissa Hanti-Mansijskissa.
Karjakin voitti vuonna 2009 arvostetun Corus-turnauksen Wijk aan Zeessa useiden huippupelaajien edellä.
Kesäkuussa 2014 Karjakin voitti toistamiseen superturnauksen Norjassa.
Marraskuussa 2016 Karjakin pelasi maailmanmestaruudesta Magnus Carlsenia vastaan mutta hävisi sen niukasti.
Karjakin sai maaliskuussa 2022 FIDE:n langettaman kuuden kuukauden kilpailukiellon, koska hän oli julkisesti tukenut Venäjän aloittamaa Ukrainan sotaa.
Yksityiselämä

Vuonna 2009 Karjakin muutti Venäjälle ja otti Venäjän kansalaisuuden. Samana vuonna hän meni naimisiin naisten kansainvälisen mestarin Kateryna Dolžykovan kanssa. Avioliitto kesti vajaat kolme vuotta ja 2014 Karjakin avioitui Galija Kamalovan kanssa.
Aiheesta muualla

Sergei Karjakin ChessGames.com-sivustolla (englanniksi)
FIDE-kortti: Sergei Karjakin (englanniksi)
Wikimedia Commonsissa on kuvia tai muita tiedostoja aiheesta .
Shaman (albumi)

| Shaman Santana |
| --- | --- | --- |

Studioalbumin tiedot
 Julkaistu: 22. lokakuuta 2002
 Tuottaja(t): Andres Munera, Fernando Tobon, Jose Gaviria, Kike Santander, Andy Vargas, Tony Lindsay, Cory Rooney, Dan Shea, Alex Ander, Rick Nowels, Dallas Austin, Lester Mendez, Carlos Santana, Jerry Duplessis, Wyclef Jean, Howard Benson, P.O.D., Clarence Greenwood, Dido Armstrong, Rollo Armstrong, Michael Shrieve, Jeeve, Klaus Derendorf, JB Eckl, KC Porter, Walter Afanasieff
 Tyylilaji: latin rock, maailmanmusiikki, poprock
 Kesto: 76.33
 Levy-yhtiö: Arista Records
Santanan muut julkaisut
| The Essential Santana 2002 | Shaman 2002 | All That I Am 2006 |
Singlet albumilta Shaman
 ”The Game of Love” Julkaistu: 17. syysskuuta 2002  ”Nothing at All” Julkaistu: maaliskuu 2003  ”Why Don't You & I” Julkaistu: 8. huhtikuuta 2003  ”Feels Like Fire” Julkaistu: kesäkuu 2003
Shaman on Santanan vuonna 2002 julkaistu studioalbumi. Se äänitettiin vuonna 2002 ja julkaistiin 22. lokakuuta 2002. Useimmissa levyn kappaleissa on mukana myös muita artisteja. Albumilta julkaistiin singlenä kappale ”The Game of Love”, jossa on mukana Michelle Branch. Yhdysvalloissa julkaistiin singlenä myös ”Why Don’t You and I”, jossa on mukana Nickelbackin laulaja Chad Kroeger.
Kappaleluettelo

”Adouma”
”Nothing at All” (mukana Musiq)
”The Game of Love” (mukana Michelle Branch)
”You Are My Kind” (mukana Seal)
”Amore (Sexo)” (mukana Macy Gray)
”Foo Foo”
”Victory Is Won”
”Since Supernatural” (mukana Melkie Jean & Governor Washington)
”America” (mukana P.O.D.)
”Sideways” (mukana Citizen Cope)
”Why Don't You & I” (mukana Nickelbackin Chad Kroeger)
”Feels Like Fire” (mukana Dido)
”Aye Aye Aye”
”Hoy Es Adios” (mukana Alejandro Lerner)
”One of These Days” (mukana Ozomatli)
”Novus” (mukana Plácido Domingo)
Kappaleluettelo > ”Why Don’t You and I”

Kappaleen kirjoitti ja lauloi albumille Chad Kroeger (vuonna 2002), mutta hän ei voinut tuolloin olla mukana promotoimassa laulua, koska hänen managerinsa mukaan se olisi häirinnyt liikaa Chadin yhtyeen Nickelbackin samana vuonna julkaistavaa uutta albumia. Chad päätti ehdottaa The Calling -yhtyeen solisti Alex Bandia Santanalle, ja niin kappale lopulta julkaistiin singlenä Alexin laulamana, pääsi radiosoittoon ja siitä tehtiin kesäinen musiikkivideo vuonna 2003.
Sheeva

Sheeva on kuvitteellinen henkilö Mortal Kombat -pelisarjassa. Hän on monikätinen shokanien naissoturi.
Simpanssit

| Simpanssit |
| --- | --- |
 Simpanssi (Pan troglodytes) ja bonobo (Pan paniscus)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Yläheimo::  Ihmisapinat Hominoidea
Heimo::  Isot ihmisapinat Hominidae
Suku::  Simpanssit Pan  Oken, 1816
Katso myös
   Simpanssit Wikispeciesissä   Simpanssit Commonsissa 
Infobox OKNimi-testi OK: 
Simpanssit (Pan) on ihmisapinoiden suku, joka elää Afrikassa. Siihen kuuluu kaksi lajia, simpanssi (Pan troglodytes) ja kääpiösimpanssi (Pan paniscus) eli bonobo. Simpanssit ovat perimältään lähimpänä ihmistä. Ihminen on erkaantunut simpansseista ja luetaan omaan Homo-sukuunsa.
Aiheesta muualla

http://www.nature.com/news/2005/050829/full/050829-9.html
http://www.tiede.fi/uutiset/uutinen.php?id=2226 (Arkistoitu – Internet Archive)
Sinoe

Sinoe on yksi Liberian viidestätoista piirikunnasta. Se sijaitsee maan eteläosassa Atlantin rannalla. Sinoen pinta-ala on 10 254 km². Vuonna 2007 piirikunnassa arvioitiin asuvan 85 063 asukasta. Sinoe on pääosin kristittyjen asuttamaa aluetta; suurimmat etniset ryhmät ovat krut ja sapot. Piirikunnan hallintokeskus on Greenvillen kaupunki.
Sergei Roldugin

| Sergei Roldugin |
| --- | --- |
 Sergei Roldugin
Henkilötiedot
Syntynyt: 28. syyskuuta 1951 (ikä 73) Sahalin
Siviilisääty:  naimisissa
Puoliso:  Jelena Mirtova
Sergei Pavlovitš Roldugin (ven. Сергей Павлович Ролдугин, s. 28. syyskuuta 1951 Sahalin) on venäläinen sellisti ja liikemies, joka asuu Pietarissa. Hän on Vladimir Putinin läheinen ystävä.
Roldugin voitti vuonna 1980 kolmannen palkinnon Prahan kevään kansainvälisellä musiikkifestivaalilla. Vuonna 1984 hänet nimitettiin Mariinski-teatterin orkesterin soolosellistiksi. Myöhemmin hän nousi Pietarin konservatorion professoriksi, missä hän myös toimi rehtorina vuosina 2002–05. Hän toimii Mariinski-teatterin vierailevana kapellimestarina, ja hänelle on myönnetty Venäjän kansan taiteilijan arvonimi.
1990-luvulta lähtien Roldugin on osallistunut liiketoimiin öljyalalla ja mediassa. Hänen tiedetään panneen alulle Aleksejevskin palatsin kunnostustyöt, jolloin palatsi muutettiin musiikkikouluksi. Hän on myös soittanut Palmyran rauniossa kuukausi sen jälkeen, kun kaupunki vallattiin takaisin Isikseltä. Roldugin soittaa Antonio Stradivarin vuonna 1732 rakentamaa Stuart-selloa, josta hän on maksanut 12 miljoonaa dollaria.
Sergei Roldugin on Marija Putinan, Vladimir Putinin tyttären, kummisetä. Hän on ollut Putinin ystävä 1970-luvun loppupuolelta lähtien. Maaliskuussa 2016 The Guardian kuvasi Rolduginia “Putinin parhaaksi ystäväksi”. Roldugin oli aikoinaan esitellyt Putinin Ljudmila Putinalle, tämän tulevalle vaimolle. Rolduginin veli Jevgeni opiskeli yhtä aikaa Putinin kanssa KGB:n akatemiassa.
Panaman paperien yhteydessä Järjestäytyneen rikollisuuden ja korruption raportoimisprojekti kuvasi Rolduginia Putinin omaisuuden “salaiseksi hoitajaksi”, koska tämä oli osallistunut liiketoimiin, joissa olivat mukana Mossack Fonsecan ja Dietrich, Baumgartner & Partnerin kanssa, joista viimemainitut ovat sveitsiläisiä lakimiehiä Zürichissä, sekä useita off-shore yhtiöitä, mm. Panamaan rekisteröity International Media Overseas, Brittiläisille Neitsytsaarille rekisteröidyt Sonnette Overseas, Sunbarn Ltd and Sandalwood Continental sekä Ove Financial Corp.
Omaisuus

The New York Times arvioi vuonna 2014 Rolduginin omaisuuden arvoksi 300 miljoonaa dollaria, mutta tuolloin ei vielä tiedetty Panaman papereista.
Rolduginilla on läheiset taloudelliset suhteet Kyproksella toimivaan RCB-pankkiin, joka on VTB-pankin tytäryhtiö. Samoin hänellä on läheiset suhteet Rossija-pankin Juri Kovaltšukiin; Oleg Gordiniin, joka omistaa Sandalwood Continentalin ja toimii Rolduginin taloudellisena neuvonantajana. Läheiset suhteet hänellä on myös Aleksandr Plehoviin, joka omistaa Sunbarn Ltd:n ja toimii Rolduginin edustajana, samoin Gennadi Timtšenkoon, ja Rotenbergin perheeseen eli Arkadi Rotenbergiin, Igor Rotenbergiin ja Boris Rotenbergiin, sekä myös Suleiman Kerimoviin, Aleksei Mordašoviin ja muihin venäläisiin oligarkkeihin.
Video International on yksi Venäjän suurimmista televisiomainontaa harjoittavista yhtiöistä, ja Roldugin omistaa siitä suurehkon osa Kyproksella toimivan Med Media Networkin kautta, jonka Rolduginin International Media Overseas omistaa kokonaan.
Maaliskuussa 2019 Rolduginnin nimi tuli esiin rahanpesujutussa, jossa on kyse lähes 9 miljardin dollarin pesusta. Siihen sanotaan syyllistyneen Sberbankin, ja Rolduginin sanotaan hyötyneen 69 miljoonan dollarin verran.
Henkilökohtainen elämä

Rolduginin ensimmäinen vaimo oli Irina Nikitina, Olympus-musiikkisäätiön puheenjohtaja. Hänen nykyinen vaimonsa on oopperalaulaja Jelena Mirtova.
Aiheesta muualla

Valokuva Rolduginista
Mariinski-teatteri
Maestro Temirkanov International Foundation for Cultural Initiatives
Ludwig van Beethoven Association in Poland
Putiniin ja Panama-skandaaliin yhdistetty sellisti tunnetaan Suomessa Mikkelin musiikkijuhlilta (Helsingin Sanomien maksulline verkkoartikkeli)
Sergei Kalinin

| Sergei Kalinin |
| --- | --- |

Henkilötiedot
Syntynyt: 17. maaliskuuta 1991 (ikä 33) Omsk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  190 cm
Paino:  91 kg
Pelinumero:  40
Pelaajaura
Pääsarjaura:  2009–
Aik. seurat:  Avangard Omsk (KHL) New Jersey Devils (NHL) Toronto Marlies (AHL) SKA Pietari (KHL) TsSKA Moskova (KHL) Traktor Tšeljabinsk (KHL)
Sergei Pavlovitš Kalinin (ven. Сергей Павлович Калинин; s. 17. maaliskuuta 1991 Omsk, Venäjän SFNT, Neuvostoliitto) on venäläinen jääkiekkoilija ja maailmanmestari. Hän on pelannut urallaan KHL:ssä, NHL:ssä ja AHL:ssä. Kalinin on ollut voittamassa myös MM-kultaa 2014. Hän on pelipaikaltaan keskushyökkääjä, mutta osaa pelata myös laidassa.
Ura > Seuraura

Kalinin on Avangard Omskin kasvatti. Hän pelasi ensimmäiset miesten pelinsä seuran kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 2008–2009. Kauden 2009–2010 Kalinin vietti lähinnä MHL-junioriliigassa Omskije Jastrebyn joukkueessa, jonka sisäisen piste- ja syöttöpörssin hän voitti tehoilla 14+22=36. Kalinin pelasi kauden aikana MHL:n tähdistöottelussa ja pelasi myös ensimmäisen KHL-ottelunsa Avangardissa.
Kaudella 2010–2011 Kalinin pelasi KHL:ssä 24 runkosarja- ja kahdeksan playoff-ottelua tehden yhden syöttöpisteen. Ensimmäisellä kokonaisella KHL-kaudellaan 2011–2012 hän teki 53 runkosarjaottelussa tehot 9+9=18 sekä 19 playoff-ottelussa tehot 2+1=3. Omsk eteni kauden päätteeksi Gagarin Cup -finaaleihin, jotka vei kuitenkin Dinamo Moskova seitsemännessä ottelussa voitoin 4–3. Kaudella 2013–2014 joukkue jäi pudotuspelien ulkopuolelle, mutta voitti Nadežda Cupin. Kaudella 2014–2015 Kalinin nousi Omskin kapteeniksi.
Toukokuussa 2015 NHL-varaamaton Kalinin teki vuoden mittaisen tulokassopimuksen New Jersey Devilsin kanssa. Hän sai harjoitusleirin päätteeksi pelipaikan NHL:stä ja teki NHL-debyyttinsä näin ollen kauden 2015–2016 avauskierroksella 9. lokakuuta 2015 Winnipeg Jetsia vastaan. Kalinin sai ottelussa jääaikaa 11.38 minuuttia. NHL-uransa avausmaalin hän teki 8. marraskuuta Vancouver Canucksia vastaan.
Kalinin pelasi kahden kauden aikana 121 NHL-ottelua Devilsissä. Toisella kaudellaan hän ehti edustaa joukkuetta 43 ottelussa, kun hänet kaupattiin Toronto Maple Leafsiin vaihdossa Viktor Lööviin. Devils oli lähettämässä hänet farmijoukkue Albany Devilsiin, kun tuli mahdollisuus kauppaan. Torontossa Kalinin puolestaan lainattiin suoraan AHL-sarjan Toronto Marliesiin. Kalinin edustikin loppukauden Marliesia. Kauden jälkeen hänen KHL-oikeutensa omistanut Avangard Omsk myi oikeudet SKA Pietarille 1,3 miljoolla eurolla. SKA Pietari teki heinäkuun 2017 alussa kolmivuotisen sopimuksen Kalinin kanssa.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Kalinin (oikealla) Venäjän presidentti Vladimir Putinin vieraana vuoden 2014 maailmanmestaruuden jälkeen. |  Kalinin (oikealla) Venäjän presidentti Vladimir Putinin vieraana vuoden 2014 maailmanmestaruuden jälkeen. |  Kalinin (oikealla) Venäjän presidentti Vladimir Putinin vieraana vuoden 2014 maailmanmestaruuden jälkeen. |  |
Miesten jääkiekko
Maa:   Venäläiset olympiaurheilijat
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 | jääkiekko |  |
Maa:   Venäjä
| MM-kilpailut  | MM-kilpailut  | MM-kilpailut  |  |
|  Kultaa | Minsk 2014 | jääkiekko |  |
|  Pronssia | Venäjä 2016 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | New York 2011 | jääkiekko |  |
Kalinin oli voittamassa olympiakultaa venäläisten olympiaurheilijoiden joukkueessa 2018. Hän edusti Venäjää MM-kilpailuissa vuonna 2014, jolloin hän voitti maailmanmestaruuden. Yhteensä Kalinin on pelannut 24 A-maaottelua tehopistein 2+3=5. Hän pelasi myös alle 20-vuotiaiden MM-kilpailuissa vuonna 2011, jolloin Kalinin voitti maailmanmestaruuden.
Shamrock

Shamrock (suom. kolmilehtinen apila) voi tarkoittaa:
Paikkoja

Shamrock, Yhdysvaltojen Minnesota
Shamrock, Yhdysvaltojen Missouri
Shamrock, Yhdysvaltojen Nebraska
Shamrock, Yhdysvaltojen Texas
Shamrock, Kanadan Saskatchewan
Shamrock No. 134, Kanadan Saskatchewan
Henkilöitä

Ken Shamrock (s. 1964), yhdysvaltalainen vapaaottelija ja showpainija
Muuta

Shamrock Rovers FC, irlantilainen jalkapalloseura
Herlokki Solmunen (engl. Shamrock Bones), fiktiivinen salapoliisi Mikki Hiiri -sarjakuvissa
The Shamrocks, 1960-luvun ruotsalainen popyhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Shamrock”, voi hakea sivunnimihaulla, laajalla sivunnimihaulla tai tekstihaulla.
Luettelo televisiosarjan Kim Possible hahmoista

Luettelo piirrossarja Kim Possiblessa esiintyvistä kuvitteellisista hahmoista ja heidän kansallisuuksistaan.
Apinanyrkki

Apinanyrkki (Monkey Fist) (äänenä Tom Kane, suomeksi Sasu Moilanen kausilla 1-3 ja Vesa Hämes 4. kaudella) on pahishahmo Kim Possiblessa.
Lordi Monty Fisk on rikas englantilainen, joka on erikoistunut mystiikkaan ja Apina kung fuuhun. Hän oli alun perin arkeologi ja etsi erityistä apinannäköistä patsasta, jonka avulla hän saisi mystiset apinan voimat ja voisi valloittaa maailman. Patsaan avulla hän muuntautui osittain apinan kaltaiseksi ja otti nimekseen Apinanyrkki. DNAnun avulla hänen kätensä ja jalkansa geenimanipuloitiin apinan raajoiksi. Apinanyrkki on myös yksi kolmesta konnasta joka muistavat Ronin nimen, ja häntä pidetäänkin usein enemmän Ronin arkkivihollisena kuin Kimin. Sillä usein hänen suunnitelmansa pilaavat Ron ja Rufus, eikä Kim.
Apinanyrkki > Voimat

Geenimanipuloinen seurauksena Apinanyrkki on huomattavasti ketterämpi ja ulottuvampi, kuin normaali ihminen. Lisäksi mystisen patsaan avulla hän on vahvempi ja kykenee jopa murskaamaan kypärän paljain käsin. Apinanyrkki hallitsee Apina kung futa, jota hän harjoittelee päivittäin ninja-apinakätyreittensä kanssa. Tämän ansiosta hän on Shegon kanssa ainut konna joka kykenee vastaamaan Kim Possiblen taistelutaidoille.
Bonnie Rockwaller

Bonnie Rockwaller on lukiolaistyttö Kim Possible -ohjelmassa. Hahmo teki ensiesiintymisensä sarjan ensimmäisessä jaksossa, kesäkuussa 2002.
Kelly Ripa toimi Bonnien äänenä A Sitch in Time: Future jaksossa, jossa Bonnie oli 20 vuotta vanhempi. Pääasiassa hahmon äänenä toimi Kirsten Storms. Suomeksi hahmon dubbasi Annituuli Kasurinen.
Bonnie Rockwaller > Tausta

Bonnie käy Kimin kanssa samaa Middletonin lukiota ja he molemmat ovat koulun Cheerleading huutosakissa. Hän monesti kilpailee Kimiä vastaan joka asiassa ja yrittääkin päästä cheerleadingin ryhmän johtajaksi Kimin tilalle. Hyvin imagonsa tuntevana, Bonnie aiheuttaa ylimääräisiä paineita muille koulun oppilaille ja varsinkin kun on kyse muodista. Hän onkin usein ensimmäisenä kritisoimassa Kimin vaatetusta. Melko snobina, pinnallisena ja itsekkäänä hän siitä huolimatta kuuluu lukion suosittuihin oppilaisiin.